59. ΝΟΜΟΘΕΤ. ΔΙΑΤΑΓΜΑ υπ’ αριθ. 46 της 14/19 Σεπτ. 1974 (ΦΕΚ Α΄ 254) Περί χορηγήσεως εις τον Οργανισμόν Λιμένος Πειραιώς (Ο.Λ.Π.) δικαιώματος χρησιμοποιήσεως ως χειριστών ανυψωτικών μηχανημάτων, ως και μηχανημάτων φόρτου, αποφοίτων της οικείας παρ’ αυτώ Σχολής Ταχυρρύθμου Εκπαιδεύσεως. Άρθρ.1.-1.Ο Οργανισμός Λιμένος Πειραιώς (ΟΛΠ) δύναται κατά παρέκκλισιν των διατάξεων της κειμένης νομοθεσίας «περί επαγγελματικών αδειών» να χρησιμοποιή προς κάλυψιν των ιδίων αυτού αναγκών τους αποφοίτους της υπό τούτου, εν συνεργασία μετά του Οργανισμού Απασχολήσεως Εργατικού Δυναμικού, ιδρυθείσης Σχολής Ταχυρρύθμου Εκπαιδεύσεως χειριστών ανυψωτικών μηχανημάτων και μηχανημάτων φόρτου. Με το άρθρ. 22 Νόμ. 1220/1-7 Οκτ. 1981 (ΦΕΚ Α΄ 296), (κατωτ. αριθ. 96) η σχολή Ταχυρρύθμου Εκπαιδεύσεως μετονομάζεται σε Σχολή Επαγγελματικής Καταρτίσεως Προσωπικού Ο.Λ.Π. 2.Η των αποφοίτων τούτων, κατά τ’ ανωτέρω, ως χειριστών χρησιμοποίησις υπό του ΟΛΠ επιτρέπεται, μετά ητιολογημένην πρότασιν των αρμοδίων υπηρεσιακών του οργάνων, επί τη προσκομίσει παρ’ αυτών σχετικής περί καταλληλότητός των βεβαιώσεως τριμελούς Επιτροπής αποτελουμένης εκ δύο διπλωματούχων μηχανολόγων-ηλεκτρολόγων, εκ των υπηρετούντων εις τον ΟΛΠ και ενός εκ των υπηρετούντων εις την παρά τω Νομαρχιακώ Διαμερίσματι Πειραιώς Διεύθυνσιν Βιομηχανίας του Υπουργείου Βιομηχανίας. (Αντί για τη σελ. 290,425(α) Σελ. 290,425(β) Τεύχος Ε43-Σελ. 27 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.58-59 3.Η ως άνω Επιτροπή ορίζεται δι’ αποφάσεως του Γεν. Διευθυντού του ΟΛΠ, εγκρινομένη υπό του Υπουργού Βιομηχανίας και αποφαίνεται μετά προηγουμένην εκτίμησιν των ουσιαστικών προσόντων του αποφοίτου χειριστού, της πραγματικής προϋπηρεσίας του εις ανυψωτικά μηχανήματα και μηχανήματα φόρτου του ΟΛΠ, της εν γένει πείρας του, ως και μετά προηγουμένην εξέτασιν των πρακτικών και θεωρητικών γνώσεων αυτού, περί καταλληλότητός του ως χειριστού, παρέχουσα αυτώ σχετικήν περί τούτου βεβαίωσιν. 4.Τα των εργασιών των μελών της Επιτροπής, ρυθμίζονται δι’ αποφάσεως του Γενικού Διευθυντού του ΟΛΠ, η δε αμοιβή καθορίζεται δια κοινής αποφάσεως των Υπουργών Οικονομικών, Εμπορικής Ναυτιλίας και Βιομηχανίας, συμφώνως προς τας διατάξεις του Ν.Δ. 176/69 «περί καταβολής αμοιβών εις τους μετέχοντας Συμβουλίων και Επιτροπών» (τόμ. 2Β σελ. 390,03). Άρθρ.2.-Αι κατά το προηγούμενον άρθρον βεβαιώσεις καταλληλότητός των, ως χειριστών, είναι ειδικαί και έχουσιν ισχύν αποκλειστικώς και μόνον, δια την παρά τω ΟΛΠ, τω Οργανισμώ Λιμένος Θεσσαλονίκης και τοις Λιμενικοίς Ταμείοις της Χώρας, υπηρεσίαν των κεκτημένων ταύτας αποφοίτων της, παρά τω ΟΛΠ εν άρθρ. 1 παρ. 1 του παρόντος, Σχολής. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 